Fir e rächte Bebbi isch s'obere Baselbiet e chli wie der Kongo fir dr Livingstone - immr wachsaam blyybe  und nit mit de Yhaimische schwätze wil de waisch nie wär dr juschtamänt dr Schädel yschloht. Ai guete Grund fir e Bsiecheli gitt's abr scho: s'Caveau Gysin, e oenologische Trouvaille und guet ghietets Ghaimnis z'Oltige. Inhaber vom Caveau isch dr Simon Gysin, e sympathische afangs-Fuffzger, wo sy Bedrib mit viel Härzbluet scho fasch 20 Johr fiehrt. Dr Simon isch e Master of Wine, das isch e bsunderi Usszaichnig, nai nit fir e Waggis wo bsunders gärn ins Glas luegt, abr fir aine wo bsunders vyyl vo Wyy  vrstoht. In johrelanger Glaiarbet hett dr Simon sy Caveau liebevoll uffbaut, unter Mithilf von vyylne Kollege wo in ihrer Freyzyt Hand aglegt hänn zem de Draum Wirgkigkait wärde z'loh.